Diari Oficial de la Generalitat Valenciana


Sumari del DOGV 6393, del 09-11-2010 (2010/12146)

DECRET 184/2010, de 5 de novembre, del Consell, pel qual s'autoritza la implantació d'ensenyances universitàries oficials de grau en la Universitat Miguel Hernández d'Elx.
---------------------------------------------------------------------------------------------------------------------------------------------------------------------------

### Dades del document

Número de DOGV
:   6393

Data del DOGV
:   09-11-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/12801


Data del document
:   05-11-2010

Organisme emissor
:   Conselleria d'Educació

Tipus de document
:   Decret

Descriptors 

:   * Universitat Miguel Hernández
    * legislació
    * centre d'ensenyament
    * universitat
    * ensenyament superior

DECRET 184/2010, de 5 de novembre, del Consell, pel qual s'autoritza la implantació d'ensenyances universitàries oficials de grau en la Universitat Miguel Hernández d'Elx. [2010/12988]  
La Universitat Miguel Hernández d'Elx ha sol·licitat autorització per a impartir les ensenyances universitàries oficials de grau que s'indiquen en l'annex del present decret.   
Així mateix, la Universitat Miguel Hernández d'Elx ha instruït expedient per als centres que té adscrits Centre d'Ensenyament Superior Ciutat de la Llum i Escola Superior de Gestió Comercial i Màrqueting (ESIC), a l'efecte d'ampliar l'adscripció a les ensenyances conduents a l'obtenció dels graus que s'especifiquen en l'annex. Consta en l'expedient la proposta favorable del Consell de Govern, així com l'informe favorable del Consell Social.  
El Consell Valencià d'Universitats i de Formació Superior va ser informat de les propostes d'implantació de les ensenyances en la seua sessió de 31 de març del 2010.  
L'Agència Valenciana d'Avaluació i Prospectiva (AVAP) ha emés el preceptiu informe favorable i els corresponents plans d'estudi han sigut verificats pel Consell d'Universitats.   
Per això, d'acord amb allò que estableixen els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 5 de novembre de 2010,  
DECRETE  
Article 1. Autorització d'ensenyances  
S'autoritza la Universitat Miguel Hernández d'Elx per a la implantació en el curs 2010/2011 de les ensenyances conduents a l'obtenció dels títols oficials de grau que s'indiquen en l'annex del present decret.  
Article 2. Autorització d'ensenyances als centres adscrits Centre d'Ensenyament Superior Ciutat de la Llum i Escola Superior de Gestió Comercial i Màrqueting (ESIC)   
S'autoritza els centres Centre d'Ensenyament Superior Ciutat de la Llum i Escola Superior de Gestió Comercial i Màrqueting (ESIC), adscrits a la Universitat Miguel Hernández d'Elx, per a la implantació per al curs 2010-2011 de les ensenyances de grau que s'especifiquen en l'annex del present decret.  
Article 3. Inscripció en el registre i els seus efectes  
De la present autorització s'informarà el Ministeri d'Educació per tal que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
Article 4. Publicació de plans d'estudi  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, el rector de la universitat, una vegada que el Govern haja aprovat el caràcter oficial dels títols, ordenarà la publicació dels plans d'estudi en el Butlletí Oficial de l'Estat i en el Diari Oficial de la Comunitat Valenciana.   
Article 5. Renovació de l'acreditació dels títols de grau  
Abans del transcurs de sis anys, a comptar de la data de la seua verificació inicial o des de la seua última acreditació, els títols universitaris oficials de grau hauran de renovar la seua acreditació, en els termes establits en els articles 24.2 i 27 bis del Reial Decret 1393/2007, de 29 d'octubre, pel qu s'establix l'ordenació de les ensenyances universitàries oficials, en la redacció donada pel Reial Decret 861/2010, de 2 de juliol, de modificació de l'anterior.  
Article 6. Expedició de títols  
Els títols universitaris seran expedits en nom del rei, pel rector de la universitat, d'acord amb el que establix la normativa vigent.  
DISPOSICIÓ ADDICIONAL  
Única. Facultats d'aplicació i execució   
Es faculta el conseller d'Educació per a l'aplicació i execució del present decret.  
Valencia, 5 de novembre de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN  
ANNEX  
Graus 2010/2011  
Universitat Miguel Hernández d'Elx  
1. Grau en Administració i Direcció d'Empreses, les ensenyances del qual seran organitzades per la Facultat de Ciències Socials i Jurídiques d'Elx i per la Facultat de Ciències Socials i Jurídiques d'Orihuela.  
2. Grau en Belles Arts, les ensenyances del qual seran organitzades per la Facultat de Belles Arts d'Altea.  
3. Grau en Biotecnologia, les ensenyances del qual seran organitzades per la Facultat de Ciències Experimentals d'Elx.  
4. Grau en Ciència i Tecnologia dels Aliments, les ensenyances del qual seran organitzades per l'Escola Politècnica Superior d'Orihuela.  
5. Grau en Ciències Ambientals, les ensenyances del qual seran organitzades per la Facultat de Ciències Experimentals d'Elx.  
6. Grau en Ciències de l'Activitat Física i de l'Esport, les ensenyances del qual seran organitzades per la Facultat de Ciències Socio-Sanitàries d'Elx.  
7. Grau en Ciències Polítiques i Gestió Pública, les ensenyances del qual seran organitzades per la Facultat de Ciències Socials i Jurídiques d'Orihuela.  
8. Grau en Dret, les ensenyances del qual seran organitzades per la Facultat de Ciències Socials i Jurídiques d'Elx.  
9. Grau en Estadística Empresarial, les ensenyances del qual seran organitzades per la Facultat de Ciències Socials i Jurídiques d'Elx.  
10. Grau en Farmàcia, les ensenyances del qual seran organitzades per la Facultat de Farmàcia de Sant Joan d'Alacant.  
11. Grau en Fisioteràpia, les ensenyances del qual seran organitzades per la Facultat de Medicina de Sant Joan d'Alacant.  
12. Grau en Enginyeria Agroalimentària i Agroambiental, les ensenyances del qual seran organitzades per l'Escola Politècnica Superior d'Orihuela.  
13. Grau en Enginyeria de Tecnologies de Telecomunicació, les ensenyances del qual seran organitzades per l'Escola Politècnica Superior d'Elx.  
14. Grau en Enginyeria Elèctrica, les ensenyances del qual seran organitzades per l'Escola Politècnica Superior d'Elx.  
15. Grau en Enginyeria Electrònica i Automàtica Industrial, les ensenyances del qual seran organitzades per l'Escola Politècnica Superior d'Elx.  
16. Grau en Enginyeria Informàtica en Tecnologies de la Informació, les ensenyances del qual seran organitzades per l'Escola Politècnica Superior d'Orihuela.  
17. Grau en Enginyeria Mecànica, les ensenyances del qual seran organitzades per l'Escola Politècnica Superior d'Elx.  
18. Grau en Medicina, les ensenyances del qual seran organitzades per la Facultat de Medicina de Sant Joan d'Alacant.  
19. Grau en Periodisme, les ensenyances del qual seran organitzades per la Facultat de Ciències Socials i Jurídiques d'Elx.  
20. Grau en Podologia, les ensenyances del qual seran organitzades per la Facultat de Medicina de Sant Joan d'Alacant.  
21. Grau en Psicologia, les ensenyances del qual seran organitzades per la Facultat de Ciències Socio-Sanitàries d'Elx.  
22. Grau en Relacions Laborals i Recursos Humans, les ensenyances del qual seran organitzades per la Facultat de Ciències Socials i Jurídiques d'Elx.  
23. Grau en Teràpia Ocupacional, les ensenyances del qual seran organitzades per la Facultat de Medicina de Sant Joan d'Alacant.  
Centres adscrits  
24. Grau en Comunicació Audiovisual, les ensenyances del qual seran organitzades pel Centre d'Ensenyament Superior Ciutat de la Llum d'Alacant.  
25. Grau en Comunicació i Relacions Públiques, les ensenyances del qual seran organitzades per l'Escola Superior de Gestió Comercial i Màrqueting (ESIC) de València.  
26. Grau en Administració i Direcció d'Empreses, les ensenyances del qual seran organitzades per l'Escola Superior de Gestió Comercial i Màrqueting (ESIC) de València.